Lav et referat af nedenstående tekst:

Tekst:
To mænd på 31 og 25 år blev torsdag fremstillet i grundlovsforhør ved Retten i Hjørring. Anklager ved Nordjyllands Politi Thomas Klingenberg oplyser, at de to mænd skulle have brudt ind ved en 50-årig mand i hans hjem i Østervrå, hvor de både slog og sparkede ham. Der blev stjålet en fladskærm, en playstation, 100 playstationspil, et lydanlæg og cirka 1000 kroner i kontanter. Thomas Klingenberg fortæller, at den 50-årige udover spark og slag blev truet med en kniv ved halsen og ordene "Hvis du ringer til politiet, slår vi dig ihjel". Han blev også truet med en spade. De to mænd var prøveløsladte og er nu efter grundlovsforhøret på grund af begrundet mistanke varetægtsfængslet i fire uger og sigtet i straffelovens § 288 stk. 2 for røveri af særlig grov beskaffenhed, fordi de er trængt ind i privat hjem og straffelovens § 123 for trusler mod vidne.

Referat:
To mænd er varetægtsfængslet efter de onsdag overfaldt og berøvede en 50-årig mand i hans hjem.